ઘણી કમ્યુનિટીમાં તેને ‘મંદવાડ'માં છે તેમ કહે છે, કેટલાક સમાજો તેને કહે છે- ‘છેટી બેઠી છે.' સંસ્કારો અને શાસ્ત્રોની દુહાઈ રાખતા સમાજોમાં ‘સ્ત્રીનું છેટું બેસવું' એક શર્મનાક ઘટના છે. વિશેષતઃ એ હુમલો અચાનક થઈ ગયો હોય ત્યારે. માસિક, પિરિયડ, રજસ્ત્રાવ, મેન્સીસ કે મંદવાડ ગમે ત્યાં આવી શકે છે અને તે અણધારી ઘટના સ્ત્રીને કેવી દર્દનાક સ્થિતિમાં મુકી શકે છે તેનો નિંદ્ય કિસ્સો જેન્ટલમેનોના શહેર મુંબઈમાં થોડા વખત પહેલાં બન્યો હતો. દક્ષિણ મુંબઈની ડિસ્ટ્રીક્ટ કન્ઝ્યુમર ડિસ્પ્યુટ્સ રિડ્રેસલ ફોરમે એ મહિલાના વિક્ષોભને વાચા આપીને વેસ્ટર્ન રેલવેને રૂ. 25000 ચુકવવા માટે આદેશ કર્યો હતો. .